Sodba Splošnega sodišča (sedmi senat) z dne 8. oktobra 2015 –
Češka/Komisija
(Zadevi T‑659/13 in T‑660/13)
„Promet – Direktiva 2010/40/EU – Inteligentni prometni sistemi – Delegirana uredba (EU) št. 885/2013 – Zagotavljanje storitev obveščanja glede varnih in varovanih parkirišč za tovornjake in komercialna vozila – Člen 3(1), člen 8 in člen 9(1)(a) Delegirane uredbe št. 885/2013 – Delegirana uredba (EU) št. 886/2013 – Podatki in postopki za brezplačno zagotavljanje osnovnih splošnih informacij uporabnikom v zvezi z varnostjo v cestnem prometu – Člen 5(1), člen 9 in člen 10(1)(a) Delegirane uredbe št. 886/2013“
1.                     Institucije Evropske unije – Izvajanje pristojnosti – Pooblastilo Komisiji za sprejemanje delegiranih aktov – Obveznost, da se ne spremeni bistvenih elementov temeljnega zakonodajnega akta – Določitev, z uredbama št. 885/2013 in št. 886/2013, območij in odsekov vseevropskega cestnega omrežja, ki so predmet uvajanja inteligentnih prometnih sistemov – Dopustnost (člen 290 PDEU; uredbi Komisije št. 885/2013, člen 3(1) in št. 886/2013, člen 5(1); Direktiva Evropskega parlamenta in Sveta 2010/40, člen 5(1)) (Glej točke od 40 do 43.)
2.                     Institucije Evropske unije – Izvajanje pristojnosti – Pooblastilo Komisiji za sprejemanje delegiranih aktov – Diskrecijska pravica Komisije za dopolnitev ureditve zadevnega področja – Vzpostavitev, z uredbama št. 885/2013 in št. 886/2013, obveznosti držav članic, da določijo subjekt, zadolžen za nadzor, ali izvajalci izpolnjujejo obveznosti iz teh uredb – Dopustnost (člen 290 PDEU; uredbi Komisije št. 885/2013, člen 8(1) in št. 886/2013, člen 9(1); Direktiva Evropskega parlamenta in Sveta 2010/40, člen 6(1) in Priloga II) (Glej točke 47, 49, 62, 63, 66 in od 72 do 74.)
Predmet
V zadevi T‑659/13, primarno, predlog za razglasitev ničnosti Delegirane uredbe Komisije (EU) št. 885/2013 z dne 15. maja 2013 o dopolnitvi Direktive 2010/40/EU Evropskega parlamenta in Sveta v zvezi z zahtevami za zagotavljanje storitev obveščanja glede varnih in varovanih parkirišč za tovornjake in komercialna vozila (UL L 247, str. 1), in, podredno, predlog za razglasitev ničnosti člena 3(1), člena 8 in člena 9(1)(a) Delegirane uredbe št.° 885/2013 ter, v zadevi T‑660/13, primarno, predlog za razglasitev ničnosti Delegirane uredbe Komisije (EU) št. 886/2013 z dne 15. maja 2013 o dopolnitvi Direktive 2010/40/EU Evropskega parlamenta in Sveta v zvezi s podatki in postopki za, po možnosti, brezplačno zagotavljanje osnovnih splošnih informacij uporabnikom v zvezi z varnostjo v cestnem prometu (UL L 247, str. 6) in, podredno, predlog za razglasitev ničnosti člena 5(1), člena 9 in člena 10(1)(a) Delegirane uredbe št. 886/2013.
Izrek
1.
Zadevi T‑659/13 in T‑660/13 se za izdajo sodbe združita.
2.
Tožbi se zavrneta.
3.
Češki republiki se naloži plačilo stroškov.